Държавен вестник, бр. 34, 2015 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  34
МИНИСТЕРСТВО 
НА ВЪТРЕШНИТЕ РАБОТИ
ИНСТРУКЦИЯ № 8121з-470 
от 27 април 2015 г.
за организацията на дейността по установява-
не на дисциплинарни нарушения и налагане 
на дисциплинарни наказания, събирането и 
обработката на информация за състоянието 
на дисциплината и дисциплинарната практи-
ка в Министерството на вътрешните работи
Раздел I
Общи положения
Чл. 1. С тази инструкция се урежда ор-
ганизацията на дейността по установяване 
на дисциплинарни нарушения и налагане 
на дисциплинарни наказания, събирането 
и обработката на информация за състоя-
нието на дисциплината и дисциплинарната 
практика в Министерството на вътрешните 
работи (МВР).
Чл. 2. Тази инструкция урежда орга-
низацията на дейността по установяване 
на дисциплинарни нарушения и налагане 
на дисциплинарни наказания на държавни 
служители по чл. 142, ал. 1, т. 1 от Закона 
за Министерството на вътрешните работи 
(ЗМВР) и по § 86 от Закона за изменение и 
допълнение на Закона за Министерството 
на вътрешните работи (ДВ, бр. 14 от 2015 г.).
Чл. 3. Дисциплинарната практика обхваща 
упражняването на дисциплинарната власт, 
действията по изпълнение и обжалване на 
заповедите за налагане на дисциплинарни 
наказания и предприемането на мерки за 
укрепване на дисциплината.
Чл. 4. Нарушение на служебната дисци-
плина е това противоправно деяние, което е 
извършено умишлено или по непредпазливост 
от служител на МВР и е обявено за наказу-
емо от ЗМВР, Закона за държавния служител 
(ЗДСл) или Кодекса на труда (КТ).
Чл. 5. (1) Заповед е всяко писмено или 
устно назовано действие, което трябва да се 
изпълни, издадено от началник на подчине-
ните му държавни служители в съответствие 
с неговите правомощия или със заповед на 
горестоящ началник.
(2) Разпореждането е устно или писмено 
указание чрез резолюция, издадено от орган 
на подчинените му държавни служители, 
което е свързано с изпълнение на функцио-
налните им задължения или със заповед на 
горестоящ началник.
(3) Заповедта и разпореждането се изда-
ват само във връзка със службата. С тях не 
може да се уронва честта и да се накърнява 
достойнството на подчинените.
(4) Когато държавен служител прецени, че 
издадената устна заповед е неправомерна, е 
длъжен да посочи основанията си за това на 
началника, който я е издал. Когато заповедта 
бъде потвърдена писмено, държавният служи-
тел я изпълнява, като отговорност за после-
диците от изпълнението є носи началникът.
(5) Когато по време на служба е възникнало 
положение на непосредствена опасност или 
неотложна нужда, заповедта се изпълнява 
и след устно потвърждение. В този случай 
началникът е длъжен писмено да потвърди 
заповедта до края на работното време.
(6) При издадена заповед или разпореждане, 
чието изпълнение съставлява престъпление, 
държавният служител не ги изпълнява и не-
забавно уведомява по-горестоящия началник.
Чл. 6. Дисциплинарното наказание се 
налага с цел да се въздейства:
1. на наказания служител за спазване на 
служебната дисциплина и да го предупреди да 
не извършва други дисциплинарни нарушения;
2. възпитателно и превантивно върху ос-
таналите служители.
Чл. 7. При установяване на дисциплинар-
ното нарушение и налагане на съответното 
наказание е недопустимо да се уронва честта 
и да се унижава достойнството на служителя.
Чл. 8. Държавните служители по чл. 143, 
ал. 1, т. 1 и 3 ЗМВР отговарят за състоянието 
на служебната дисциплина в поверените им 
структури.
Чл. 9. Държавните служители по чл. 8 са 
длъжни да:
1. осигуряват бързина и законосъобразност 
при търсене на дисциплинарна отговорност 
от подчинените им служители;
2. не допускат укриване или омаловажа-
ване на дисциплинарни нарушения, както и 
укриване на произшествия;
3. налагат съответното наказание за всяко 
извършено дисциплинарно нарушение;
4. анализират причините и условията, 
водещи до извършване на дисциплинарни 
нарушения, и вземат мерки за тяхното от-
страняване;
5. осъществяват дейност по обща и ин-
дивидуална превенция за недопускане или 
ограничаване броя на произшествията и 
дисциплинарните нарушения;
6. организират и контролират работата 
по жалби и сигнали срещу техни подчинени.
Раздел II
Провеждане на дисциплинарно производство 
при постъпили данни за извършено нарушение 
на служебната дисциплина по чл. 198 – 202 
ЗМВР
Чл. 10. При наличие на данни за извършено 
дисциплинарно нарушение и за неговия извър-
шител писмено се уведомява компетентният 
дисциплинарнонаказващ орган.
Чл. 11. В уведомлението по чл. 10 се по-
сочват: